text: We love Queen - AU Agenda
  DEL DIJOUS 27 AL DIUMENGE 30/6
  We love Queen és tot un homenatge al grup de Freddie Mercury, senzill però sentit i amb nombrosos punts d'interès. El xou, presentat per Yllana Teatre, s'inicia amb els artistes disfressats de monjos baixant per la platea al ritme d'una versió de We will rock you i és que aquest tribut està ambientat en una església per a fanàtics de la banda. El mestre de cerimònies, Enrique Sequero, tot un veterà de musicals, ens dona la benvinguda i esdevé el cantant d'alguns dels temes principals. Després s'uneix un jove vocalista, que sembla ser la reencarnació de Mercury. Completen la companyia, quatre músics que toquen en directe i sis ballarines que també fan la funció de cor. L'escenografia representa una església, fins i tot amb púlpit i trona, i la luminotècnia recorda als autèntics concerts. Sense oblidar els detalls humorístics, segell de gran part de les produccions d'Yllana. Un sèrie de números se succeeixen alternant himnes, balades i temes rockers. Però el moment culminant és la interpretació de Another one bites the dust. Ritme, emoció i vibració que contagiaran a tot tipus de públic! ASSUMPTA TAMARIT